Download
pdf.

ฉบับที่ 1
ประจำเดือน, ตุลาคม 2552

ตุลาคม 52

“แม่วัยใส”

คลื่นโถมซัดคุณภาพสังคมไทย

ปรากฏการณ์ “แม่วัยใส” ขยายตัวเป็นประเด็นโจษขานกันในโลกตะวันตกเมื่อสิบกว่าปีก่อน
และข้อมูลล่าสุดชี้ว่า วันนี้ประเทศไทยก้าวเดินตามแล้ว!

หากเป็นครอบครัวไทยยุค “แม่พลอย” สาวน้อยวัยกระเตาะแค่ 15-16
ก็รับบทแม่ได้อย่างไม่มีเหตุให้ตะขิดตะขวงใจ
เพราะการออกเรือนตั้งแต่เริ่มเป็นสาวถือเป็นขั้นตอนปกติของชีวิตในยุคนั้น
อีกทั้งโครงสร้างครอบครัวที่อยู่รวมกันเป็นครอบครัวใหญ่
มีผู้อาวุโสเป็นที่ปรึกษาและแวดล้อมด้วยญาติมิตรคับคั่ง
โอบเอื้อให้การรับบทแม่เป็นไปได้ตามครรลอง

แต่สำหรับครอบครัวยุคใหม่ที่มีลักษณะเป็นครอบครัวเดี่ยว
อีกทั้งโลกของสาวน้อยต่างยังอยู่ในโลกของการศึกษาเล่าเรียน
การรับบทแม่ตั้งแต่วัยใสมักกลายเป็นปมปัญหาที่ก่อผลสะเทือนทั้งต่อชีวิตตนเอง ลูก คนรอบข้าง และสังคมโดยรวม เพราะขาด “ตัวช่วย”
และความพร้อมให้ดำเนินบทบาทแม่ได้อย่างมีคุณภาพ

แม้มีรายงานสม่ำเสมอว่าผู้หญิงไทยวัยเจริญพันธุ์ตัดสินใจมีลูกลดลงอย่างต่อเนื่อง
แต่ขณะเดียวกัน
รายงานสถานการณ์ต่อไปนี้ได้ชี้ให้เห็นถึงประเด็นอีกด้านหนึ่งที่น่าจับตาอย่างยิ่ง
นั่นคือ แนวโน้ม “แม่วัยใส”
ซึ่งอยู่ในช่วงอายุที่ยังขาดวุฒิภาวะที่จะเป็นแม่กำลังขยายจำนวนในสังคมไทย

อีกทั้งยังชี้บอกว่า
สังคมของเราในวันนี้มีเด็กหญิงที่ยังไม่เคยลิ้มรสการเป็นวัยรุ่น
แต่ก็ต้องก้าวสู่ภาวะ “แม่”
เสียแล้ว รวมอยู่ด้วย!!!

ถึงยุค “ขาขึ้น” ของ “แม่วัยใส”

ข้อมูลแนวโน้มสถานการณ์การมีบุตรของเด็กหญิงในประเทศไทย
ที่จัดทำโดย ศูนย์เทคโนโลยีสารสนเทศและการสื่อสาร
สำนักงานปลัดกระทรวงการพัฒนาสังคมและความมั่นคงของมนุษย์
โดยทำการศึกษาการตั้งครรภ์ก่อนวัยอันควรของเด็กหญิงในประเทศไทย
ของเด็กหญิงอายุ  9-16 ปี
ที่คลอดบุตรในโรงพยาบาลและสถานพยาบาลในสังกัดกระทรวงสาธารณสุขทั่วประเทศในระหว่างปี
2545-2550 พบว่า

จังหวัดที่มีสถานการณ์การตั้งครรภ์ก่อนวัยอันควรสูงสุด 5 อันดับแรก
ได้แก่ ชลบุรี
ประจวบคีรีขันธ์ ระยอง นครนายก และตราด (รูปที่
1)

เด็กหญิงอายุ
6-19
ปีที่คลอดบุตรมีอัตราเพิ่มขึ้นเฉลี่ยทั้งประเทศ
ร้อยละ 0.6760 สูงสุด โดยจังหวัดพัทลุงมีอัตราเพิ่มสูงกว่า
2 เท่า รองลงมาคืออยุธยามีอัตราเพิ่มสูงกว่า 1.6 เท่า และอีก 3
จังหวัดที่มีอัตราเพิ่มระหว่าง1.4-1.5 ได้แก่ นครนายก แพร่ และพังงา ตามลำดับ
(รูปที่ 2)

ที่มา :
ศูนย์เทคโนโลยีสารสนเทศและการสื่อสาร
อ้างใน
http://www.m-society.go.th/content_stat_detail.php?pageid=165

ที่มา :
ศูนย์เทคโนโลยีสารสนเทศและการสื่อสาร
อ้างใน

ข้อมูลเพิ่มเติมจากกองอนามัยเจริญพันธุ์ กรมอนามัย
แสดงให้เห็นว่าแม้อัตราการตั้งครรภ์ของมารดาที่มีอายุน้อยกว่า 20 ปี
ตั้งแต่ปี 2542-2549 มีตัวเลขขึ้นๆ ลงๆ อยู่บ้าง
แต่หากมองในภาพรวมพบว่ามีแนวโน้มไปในลักษณะ

“ขาขึ้น” (รูปที่
3)

ที่มา :
สำนักส่งเสริมสุขภาพ กรมอนามัย,
2550
อ้างใน http://rh.anamai.moph.go.th/static.htm

ครองสัดส่วนถึง 1 ใน 5
ของแม่ที่มาคลอดปีนี้

เฉพาะในปี 2552 นี้ ข้อมูลจาก
ระบบรายงานเฉพาะกิจ โรงพยาบาลสายใยรักแห่งครอบครัว พบว่า
อัตราแม่ที่มีอายุน้อยกว่า 20
ปีที่คลอดบุตรซึ่งมีแนวโน้มลดลงในช่วงปลายปี 2551
กลับสูงขึ้นอีกตั้งแต่ต้นปี 2552 จนถึงปัจจุบัน (เดือนสิงหาคม)
อีกทั้งยังมีแนวโน้มเพิ่มขึ้นสูงมากกว่าปีที่ผ่านมาด้วย (รูปที่
4)

ที่มา :
ระบบรายงานเฉพาะกิจ
โรงพยาบาลสายใยรักแห่งครอบครัว
อ้างใน http://www.saiyairakhospital.com/newdemo/admin/user_report.html

ข้อเท็จจริงเหล่านี้นำไปสู่คำถามมากมายว่าเกิดอะไรขึ้นกับสังคมของเรา
ขณะเดียวกันก็ผลักดันให้เราต้องไปให้ไกลกว่าการจบด้วยคำถาม

เพราะสถานการณ์นี้เรียกร้องให้เราต้องคิดและทำอะไรกันอีกมากมายทีเดียว

ที่มา :
การตั้งครรภ์.....ในวันและวัยที่ไม่พร้อม โดย
ชัญญาภรณ์ น้ำค้าง ใน สถานการณ์ข่าวสุขภาพ
สืบค้นได้จาก
http://www.hiso.or.th/hiso/health_event/ghealth_event26.php

รับบท “แม่” เมื่อยังไม่พร้อม
“หลุมดำ” ชีวิตที่หลีกเลี่ยงได้

สถานะ
“แม่” นั้นเลิกกลางคันไม่ได้
และจะนำความสุข ความภูมิใจ ต่อเมื่อเป็นในวัยที่พร้อม ต่อไปนี้คือ 10
ข้อแนะนำเพื่อให้แน่ใจว่าจะไม่ก้าวสู่การเป็นแม่แบบไม่พร้อม

วัยรุ่นชายหญิงควรวางตัวต่อกันอย่างสุภาพ
ให้เกียรติซึ่งกันและกัน
และเรียนรู้ถึงความคิดต่างกันของหญิงชายในเรื่องเพศ
ความตระหนักถึงความแตกต่างระหว่างชายหญิง
จะเป็นการป้องกันการมีเพศสัมพันธ์ที่ไม่คาดคิด ผู้ชายมีเพศสัมพันธ์ได้โดยไม่มีความรัก
เพศสัมพันธ์ว่าเป็นการหาความสุขร่วมกันและไม่ต้องผูกพัน
ผู้หญิงมีเพศสัมพันธ์เพราะความรัก
ถ้ามีเพศสัมพันธ์กับชายใดจะต้องการมีความผูกพันกับชายคนนั้น

วัยรุ่นชายควรคิดเสมอว่าวัยรุ่นหญิงเป็นเพศเดียวกับแม่
พี่น้อง ควรช่วยเหลือและให้เกียรติ

หลีกเลี่ยงการถูกเนื้อต้องตัวกัน
เพราะอาจนำไปสู่การมีเพศสัมพันธ์ที่ไม่คาดคิดได้

หลีกเลี่ยงการไปพักค้างคืนร่วมกันเป็นหมู่คณะ
หรือตามลำพัง

หลีกเลี่ยงการอยู่ด้วยกันตามลำพังในที่ลับตาคน

หลีกเลี่ยงการไปในสถานที่เปลี่ยว โรงแรม
และสถานเริงรมย์ทุกรูปแบบ

หลีกเลี่ยงการนัดหมายกับเพศตรงข้ามในยามวิกาล
โดยเฉพาะวัยรุ่นหญิง

ไม่ดื่มเครื่องดื่มแอลกอฮอล์ทุกชนิด
หรือสารเสพติดใดๆ
เพราะอาจนำไปสู่การมีเพศสัมพันธ์โดยไม่ตั้งใจได้

วัยรุ่นหญิงควรแต่งกายเรียบร้อย และมิดชิด
ไม่ควรแต่งกายในลักษณะที่ยั่วยุ ให้ผู้พบเห็นเกิดอารมณ์ทางเพศ

หลีกเลี่ยงการคบเพื่อนที่ชวนออกไปเที่ยวข้างนอกโดยเฉพาะกับคนแปลกหน้า

เรียบเรียงโดย : ชัญญาภรณ์
น้ำค้าง สำนักงานพัฒนาระบบข้อมูลข่าวสารสุขภาพ
แหล่งที่มา
: http://www.m-society.go.th./. แนวโน้มสถานการณ์การมีบุตรของเด็กหญิงในประเทศไทย.
ศูนย์เทคโนโลยีสารสนเทศและการสื่อสาร
สำนักงานปลัดกระทรวงการพัฒนาสังคม และความมั่นคงของมนุษย์
อ้างใน
http://www.m-society.go.th/content_stat_detail.php?pageid=165
http://www.saiyairakhospital.com/. ระบบรายงานเฉพาะกิจ โรงพยาบาลสายใยรักแห่งครอบครัว.

อ้างใน http://www.saiyairakhospital.com/newdemo/admin/user_report.html
-
http://www.rh.anamai.moph.go.th./. ข้อมูลการเฝ้าระวังกองอนามัยเจริญพันธุ์.
อ้างใน
http://rh.anamai.moph.go.th/static.htm
-
http://www.aidsthai.org./. ภูมิคุ้มกันชีวิต :
การป้องกันการมีเพศสัมพันธ์ก่อนวัยอันควร กลุ่มโรคเอดส์ สำนักโรคเอดส์
วัณโรค และโรคติดต่อทางเพศสัมพันธ์ กรมควบคุมโรค
กระทรวงสาธารณสุข
อ้างใน http://www.aidsthai.org/main.php?filename=poomkumkan25

สมัครสมาชิกจดหมายข่าวต้นคิด หรือติดต่อ “ต้นคิด” ได้ที่

ตู้ ปณ.2 ปณฝ.ประดิพัทธ์ 10404
โทรศัพท์. 082-668-2854
โทรสาร.082-241-0171
อีเมล์ [email-masked] เว็บไซต์ http://www.tonkit.org/